དགོན་ས་བཏབ་ནས་བཟུང་རྟེན་དང་བརྟེན་པའི་འཕྲིན་ལས་རྒྱ་ཆེན་པོ་སྤེལ་ཞིང་།གེ་སར་གྱི་སྲོལ་རྒྱུན་རིག་གནས་རྒྱུན་འཛིན་ལེགས་པོ་བྱས་ནས་ལོ་རྟག་པར་གེ་སར་གྱི་ཟློས་གར་འཆམ་སྲོལ་འདུགདཔའ་རྟུལ་ཕུ་ནུ་སུམ་ཅུ་སོགས་ཀྱི་ཞལ་འབག་དང་ཁྲབ་རྨོག་འཁོར་གསུམ་རྒྱས་སྤྲོས་ཆེ་བ།གཞན་ཡང་གར་འཆམ་གྱི་ནང་དོན་ཐད་ནས་རྟ་རྒྱུག་ནོར་བུ་ཆ་བདུན་དང་།གེ་སར་གཙོ་བོ་ཡིན་པའི་དཔའ་རྟུལ་སུམ་ཅུ་དང་གླིང་གི་མོ་སྨན་སོགས་འདུས་ཤིང་།འཆམ་འགྲོས་དང་འཆམ་ཚུགས་སོགས་ནི་རྫོགས་ཆེན་དགོན་པའི་གེ་སར་གར་འཆམ་དང་གསེར་རྟའི་གླིང་བྲོ་བདེ་ཆེན་རོལ་མོའི་ཉིང་བཅུད་བླངས་ཤིང་།དེའི་སྟེང་ས་གནས་དེ་གའི་ཁྱད་ཆོས་ཕུན་སུམ་ཚོགས་པའི་ཞབས་བྲོའི་ཉམས་འགྱུར་ཁ་སྣོན་བྱས་ནས་གྲུབ་པས་ལུས་ཀྱི་སྟངས་སྟབས་དེ་འབུད་རྡུང་དཀྲོལ་གསུམ་གྱི་སྒྲ་སྙན་དང་ཆ་ཧ་ཅང་འཚམ་པོ་འདུགགཞན་ཡང་སྔར་ནས་གེ་སར་ལ་བསང་དང་གསེར་སྐྱེམས་སོགས་ཀྱི་གསོལ་མཆོད་བྱེད་པའི་ལུགས་སྲོལ་ད་བར་རྒྱུན་སྐྱོང་བྱས་འདུག